system
Răspunde în limba română, în stilul Wikipedia, cat mai corect gramatical.
user
Ce informații relevante ai despre János Bolyai?
assistant
János Bolyai () a fost un matematician maghiar din Transilvania, fiul matematicianului Farkas Bolyai. A scris lucrări fundamentale în geometria neeuclidiană.

Date biografice 
Încă din copilărie a manifestat interes și posibilități deosebite pentru gândirea matematică, în care a fost inițiat de către tatăl său, ale cărui lucrări le-a studiat.

În 1817, după absolvirea liceului, a început studiile de inginerie la Academia Militară din Viena, întrucât familia nu a putut finanța un studiu al matematicii în străinătate, cum și-ar fi dorit tatăl acestuia. În 1822 a încheiat studiul cu succes și a dedicat încă un an studiilor științifice, în care a dezvoltat, printre altele, fundamentele geometriei neeuclidiene, încercând, asemeni tatălui, să demonstreze postulatul paralelelor al lui Euclid. A colaborat în această direcție cu prietenul său Carl Szász (1798-1835), care însă în 1821 a plecat în Ungaria ca profesor.

În anul 1823 a devenit ofițer inginer al armatei austriece, cu gradul de sublocotenent (ca inginer de geniu), și a lucrat până în 1826 la fortificațiile Timișoarei. Ulterior a fost transferat succesiv la Arad, Oradea, Szeged, Lemberg, Olmütz, în grad de căpitan.

În 1833 s-a pensionat din cauza problemelor de sănătate.

Contribuții științifice 
În 1826 János Bolyai a creat geometria neeuclidiană, simultan, dar independent de Lobacevski și Carl Friedrich Gauss. Gauss, deși s-a ocupat cu aceste probleme, niciodată nu a ajuns la adâncimea ideilor lui J. Bolyai și Lobacevski, și nu a publicat, dar nici măcar nu a scris nimic în acest sens.

Astfel, János Bolyai a demonstrat că celebra axiomă a paralelelor este independentă de celelalte axiome ale geometriei și a dedus că geometria lui Euclid nu este unica posibilă și că se poate dezvolta o nouă geometrie mai generală pe care a denumit-o știința absolută a spațiului, deci o geometrie independentă de cea clasică, pe care ulterior a denumit-o geometrie hiperbolică neeuclidiană.
Geometria euclidiană era deci un caz limită al geometriei hiperbolice.

Rezultatul cercetărilor sale le-a publicat, ca o anexă, intitulată Appendix, la tratatul tatălui său, Farkas Bolyai, Tentamen juventutem studiosam... din 1832.
Această operă, ca și concepția sa, reprezintă un moment crucial în dezvoltarea geometriei moderne.

Deși nu au fost înțelese și apreciate de contemporani, contribuțiile lui János Bolyai au pus geometria pe baze noi, deschizându-i largi perspective.

János Bolyai a mai scris și un studiu despre numere complexe intitulat Responsio (1837).

In memoriam
Monumentul celor doi Bolyai dezvelit la  Târgu Mureș în 1957.
Bustul matematicianului János Bolyai (1802 - 1860), dezvelit în 2002 în Buia, satul natal al tatălui său.

Galerie de imagini

Vezi și 
 Istoria științei în România
 Colegiul Reformat din Târgu Mureș
 Cimitirul Reformat din Târgu Mureș

Note

Bibliografie 
 Elemér Kiss: Mathematical gems from the Bolyai chests. János Bolyai's discoveries in number theory and algebra as recently deciphered from his manuscripts. Translated by Anikó Csirmaz and Gábor Oláh. Akadémiai Kiadó, Budapest; TypoTeX, Budapest, 1999. 200 pp. ISBN 963-05-7563-9;
 Benkő Samu: Confesiunile lui Bolyai János, Monografie, Editura Kriterion, București, 1976.

Legături externe 
 Albert Einstein a călcat pe urmele unui matematician clujean în ceea ce privește Teoria relativității, 17 aprilie 2013, Remus Florescu, Adevărul

Matematicieni maghiari
Poligloți maghiari
Specialiști în geometrie
Matematicieni din secolul al XIX-lea
Maghiari din Transilvania
Bolyai
Bolyai
Nașteri în 1802
Decese în 1860
Maghiari din secolul al XIX-lea
Eponime ale craterelor de pe Lună
Eponime ale asteroizilor
Absolvenți ai Colegiului Reformat din Târgu Mureș‎